Hubungan Malaysia–Venezuela

Hubungan Malaysia–Venezuela merujuk kepada hubungan luar negeri antara Malaysia dengan Venezuela. Malaysia mempunyai sebuah kedutaan di Caracas since 1990, sementara Venezuela memiliki sebuah kedutaan di Kuala Lumpur. Hubungan diplomatik ditubuhkan pada 18 Disember 1986. Kedua-dua negara ialah anggota penuh Kumpulan 77.

 Sejarah 
Presiden Hugo Chávez pernah melawat Malaysia pada 1999, dan sekali lagi pada Ogos 2006 untuk berbincang tentang pelaburan terhadap sektor minyak sawit dan mempelbagaikan industri tenaga Venezuela. Malaysia berjanji dalam menyokong permintaan Venezuela bagi sebuah kerusi dalam Majlis Keselamatan PBB. Dalam lawatan itu, satu perjanjian menghalang percukaian berganda ditandatangani.

 Hubungan ekonomi 
Chávez menyediakan usul pada Disember 2006 bahawa Venezuela berhajat ingin membina sebuah loji penapisan minyak di Malaysia, dan Golden Hope, syarikat minyak sawit milik negara Malaysia bersetuju dengan syarikat minyak negara Venezuela untuk memperuntukkan 40,000 hektar bagi tujuan pokok minyak sawit di Venezuela, sementara syarikat Malaysia Petronas berhajat untuk memulakan eksplorasi petroleum di Venezuela. Malaysia juga bersetuju untuk menolong Venezuela dalam perancangan bandar.

Sebuah majlis perniagaan Malaysia-Venezuela ditubuhkan pada Julai 2008, dengan tujuan agar para syarikat Venezuela dapat belajar daripada usaha pengurangan kemiskinan di Malaysia. Nilai perdagangan bilateral ialah US$6.6 juta pada 1990, apabila kedua-dua negara menandatangani perjanjian perdagangan bilateral, dan menjadi US$30.6 juta pada 1998 ketika Venezuela menetapkan perlindungan perundangan dalam pelaburan asing, US$19.8 juta pada 2004, US$39.6 juta pada 2005, dan US$61.68 juta pada 2007, dengan hanya $250,000 melibatkan eksport dari Venezuela.

 Rujukan 


Venezuela
Malaysia